Document ID: 31994D0376

Komisijas Lēmums
(1994. gada 30. maijs),
ar ko groza Lēmumu Nr. 85/377/EEK, ar ko nosaka Kopienas tipoloģijas izveidi lauku saimniecībām
(94/376/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu apkopošanai par lauku saimniecību ienākumiem un uzņēmējdarbību Eiropas Ekonomikas kopienā [1], kurā jaunākie grozījumi izdarīti ar Regulu (EEK) Nr. 3577/90 [2], un jo īpaši tās 4. panta 4. punktu un 11. pantu,
tā kā ar Komisijas Lēmumu Nr. 85/377/EEK [3] izveidotā lauku saimniecību tipoloģija, un jo īpaši standarta bruto starpības ir pamats lauku saimniecību klasifikācijai pēc ekonomiskā lieluma un zemkopības veida gan saimniecību struktūras pārskatos, gan saskaņā ar Saimniecību grāmatvedības datu tīklu (FADN); tā kā Kopienas tipoloģija ir arī pamats, lai aprēķinātu Eiropas lieluma vienības (ESU) un sliekšņus novērojumu sfēras ierobežošanai un lai izstrādātu plānu to saimniecību atlasei, kuras ir iekļautas vai tiks iekļautas FADN;
tā kā lauku saimniecību struktūras pārskati, kurus klasificē pēc ESU un saimniecības veida, kalpo par pamatu lēmumu pieņemšanai saimniecību struktūras politikā saskaņā ar kopējo lauksaimniecības politiku, un par pamatu FADN novērošanas sfēras noteikšanai, uz kuras pamata atlasa un izvērtē FADN saimniecības paraugu; tā kā novērošanas sfērai domāto saimniecību atlasei ir jāatspoguļo katras plānotās analīzes mērķi;
tā kā Padomes Regula (EEK) Nr. 571/88 [4], kurā jaunākie grozījumi izdarīti ar Komisijas Lēmumu Nr. 93/156/EEK [5], paredz vairākkārtīgus lauku saimniecību struktūras pārskatus laikā no 1988. līdz 1997. gadam, un tajā ir uzskaitīti raksturlielumi, kas jāpārskata;
tā kā Komisijas Lēmuma Nr. 85/377/EEK 11. pants paredz, ka Komisija ar dalībvalstu palīdzību vismaz reizi 10 gados pārskata gūto pieredzi lēmuma piemērošanā, kā arī jebkādas jaunas Kopienas vajadzības, kas radušās šajā jomā; tā kā pēc šāda pārskata lēmuma noteikumus drīkst grozīt pēc vajadzības;
tā kā ir grozīta pārskatu raksturlielumu saraksta struktūra un saturs laika posmam no 1988. līdz 1997. gadam, un līdz ar to raksturlielumi jaunajā sarakstā atšķiras no tiem, kas reģistrēti iepriekšējos pārskatos; tā kā Kopienas lauku saimniecību tipoloģija ir atkarīga no šā saraksta, un tādēļ Lēmumu Nr. 85/377/EEK ir jāpielāgo pārskatu raksturlielumu sarakstiem, kurus nosaka Regula (EEK) Nr. 571/88;
tā kā šajā lēmumā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu un Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma Nr. 85/377/EEK II un III pielikumu groza saskaņā ar šī lēmuma I un II pielikumu.
2. pants
Šo lēmumu piemēro no 1988. gada.
3. pants
Šis lēmums ir adresēts dalībvalstīm.
Briselē, 1994. gada 30. maijā

Labels: 12
6